شه‌فه‌ق نيوز/ ئه‌نجومه‌ن ئاسايش ناوده‌وڵه‌تى، ره‌زامه‌نى ده‌رخست له‌بان بڕيار وسانن كاره‌يل كوشتار له‌ سوريا وه‌شيوه‌يگ گورج ئه‌را ماوه‌ى 30 رووژ وه‌ ئامانج تويه‌نستن وه‌ناوبردن ده‌سميه‌ت ئه‌را گشت ناوچه‌يل ئابڵوقه‌درياێ له‌ وڵاته‌گه‌.
ئه‌و بڕياره‌ ك كوه‌يت و سويد خوازيار بوين ده‌قه‌گه‌ى له‌بان وساننه‌وه‌ى كاره‌يل جه‌نگ و كوشتاره‌ له‌ سوريا، وه‌تايبه‌ت له‌شار غوته‌ ك رژيم ئه‌سه‌د وه‌ دريژايى هه‌فته‌يگ په‌لاماره‌يل فره‌يگ ئه‌راى ئه‌نجام داو سه‌دان كوشياگ و زه‌خمدار له‌لى كه‌فته‌و.
جى باسه‌، دانيشتن ئه‌نجومه‌ن ئاسايش له‌ ئيواره‌ى دويه‌كه‌ى شه‌ممه‌ ئه‌نجام گرت ئه‌را ده‌نگداين له‌بان ئاگربه‌س له‌ سوريا، ئه‌ويش دوياى دوياخستنى ئه‌را چه‌ن جاريگ وه‌ بوونه‌ى ناڕه‌زايى سوريا.
